એ દિવસે મોડી સાંજે ઓસ્કર અને એમોન ગેટે, એમોનની સફેદ વિલાના દીવાનખંડમાં બેઠા હતા. એ સમયે શહેરની ‘વેગનર’ નામની ફેક્ટરીમાં કામ કરતી એમોનની એક રૂપાળી સ્ત્રી-મિત્ર મેજોલા અંદર આવી. પ્લાઝોવમાં એ ક્યારેક જ આવતી હતી. તેની લાગણીભરી રીતભાત અને સંવેદનશીલ સ્વભાવને કારણે એક એવી અફવા ઊડી હતી, કે એમોન જો આપખુદ રીતે લોકોને ગોળી મારી દેવાનું બંધ નહીં કરે, તો તેની સાથે કોઈ સંબંધ નહીં રાખવાની ધમકી મેજોલાએ એમોનને આપી દીધી હતી. પરંતુ કોઈ એ જાણતું નથી કે હકીકતે આવું કંઈ બન્યું હતું ખરું, કે પછી એ જીવતા રહેવા માટે મરણીયા બનેલા કેદીઓના મનમાં જે આશાભર્યા અર્થઘટનો ચાલતાં રહેતાં હતાં એમાંનું એ એક હતું!